12 kõrge emotsionaalse intelligentsuse tunnust
#000001
Aastal 1995 avaldas psühholoog ja teadusajakirjanik Daniel Goleman raamatu, mis tutvustas emotsionaalse intelligentsuse kontseptsiooni. Idee – et me võime oma emotsioone, tundmusi mõista ja juhtida ning see suurendab meie eduvõimalusi – käivitus kiiresti ja see mõjutas tugevalt seda, kuidas inimesed mõtlevad emotsioonidele ja käitumisele.
#000002
Golemani arvates on emotsionaalne intelligentsus (EQ) olulisemgi kui intellektuaalne intelligentsus (IQ). Emotsionaalse intelligentsuse tasemest sõltub, kui hästi inimene suudab oma vaimsele intelligentsusele vastavaid võimeid realiseerida. Näiteks, kui inimene ei sea eesmärke ega püüdle nende poole, ei tarvitse tal hoolimata oma vaimuannetest midagi erilist saavutada.
#000003
Kõrgelt haritud ja vaimselt intelligentsed inimesed võivad omada küll rohkelt teadmisi, kuid ei oska näiteks sotsialiseeruda. Emotsionaalselt intelligentne inimene oskab aga suurepäraselt suhelda.
#000004
– eneseteadlikkus – oma tunnetest aru saamine ja nendel vahet tegemine;
– eneseregulatsioon – oma tujude kontrolli all hoidmine nii, et nad sobiksid vastavalt olukorraga ega läheks vastuollu;
– motivatsioon – oma tunnete kokku kogumine ja nende mingi kindla eesmärgi poole suunamine. Impulsiivsus ja kõhklemine ei kuulu emotsionaalse intelligentsuse juurde.
– empaatia – teiste inimeste tunnete hindamine ja võime neist aru saada;
– sotsiaalsed oskused – inimestevaheliste suhetega toime tulemine, oskus lahendada konflikte ja pidada vestlusi erinevatel teemadel.
#000005
Miks meil on vaja emotsionaalset intelligentsust?
#000006
Emotsionaalne tervis on õppimisvõime aluseks. Hea õppeedukuse jaoks on tarvis teadmist KUIDAS ÕPPIDA. Selle teadmise aluseks on enesekindlus, uudishimu, tahtmine, enesekontroll, oskus seoseid leida, suhtlemisoskus, koostöövõimekus. Kui õpid esmalt ära selle, kuidas õppida, oled lõppkokkuvõttes palju edukam.
#000007
Olles saavutanud emotsionaalse intelligentsuse, võid kindel olla, et oled elus teistest edukam ja saavutad igas valdkonnas rohkem.
#000008
Lastele emotsionaalset intelligentust juba varakult sisendades, hoiate ära paljud probleemid, mis nende kasvueas tekkida võivad (depressioon, narkootikumide ja alkoholi tarbimine, madal enesehinnang jne).
#000009
Alljärgnevalt on välja toodud tunnused, mis illustreerivad seda, kuidas emotsionaalne intelligentsus reaalses maailmas väljendud. Leidke ja arendage iseendas neid tunnuseid.
#000010
Emotsionaalne intelligentsus algab sellest, mida nimetatakse enese- ja sotsiaalne teadlikkus, võime tunda emotsioone ja nende mõju nii endas kui ka teistes. See teadlikkus algab järelemõtlemisest.
#000011
– Millised on minu emotsionaalsed tugevused?
#000012
– Mis on minu nõrgad küljed?
#000013
– Kuidas mõjutab minu praegune meeleolu minu mõtteid ja otsuste langetamist?
#000014
– Mis toimub pinna all, mis mõjutab seda, mida teised ütlevad või teevad?
#000015
Need mõtisklevad küsimused annavad väärtuslikku teavet, mida saate iseenda jaoks ära kasutada.
#000016
2. Te teete pausi ning kontrollite oma mõtteid ja reaktsioone.
Paus on sama lihtne kui enne rääkimist või tegutsemist hetkeks peatuda ja järele mõelda. Teoorias lihtne, praktikas keeruline. See võib aidata säästa piinlikest hetkedest või liiga kiirete kohustuste võtmisest. Kriitilistes situatsioonides aitab hetkeks mõelda ja valida, millist reaktsiooni välja anda.
#000017
Teisisõnu aitab paus hoiduda ajutise emotsiooni põhjal püsiva otsuse tegemisest.
#000018
Teil ei ole palju kontrolli emotsioonide üle, mida kogete. Kuid saate kontrollida oma reaktsiooni nendele emotsioonidele – keskendudes oma mõtetele.
#000019
Lihtsa näitena võib öelda: te ei saa alati takistada linnu pähe maandumist, kuid te saate hoida ära tema pesa ehitamast seal.
#000020
Püüdes oma mõtteid kontrollida, seisate vastu oma emotsioonide orjaks muutumisele, lubades endale elada viisil, mis on kooskõlas teie eesmärkide ja väärtustega.
#000021
3. Teile on kriitikast kasu.
Keegi ei naudi negatiivset tagasisidet. Kuid teie teate, et kriitika on võimalus õppida, isegi kui seda ei pakuta parimal viisil. Ja isegi, kui see on alusetu, avab see teile akna teiste mõtlemisse.
#000022
Negatiivse tagasiside saamisel hoiate oma emotsioone kontrolli all ja küsite endalt: kuidas saaks see mind paremaks muuta?
#000023
4. Näitate autentsust – julgete olla MINA ISE.
Autentsus ei tähenda kogu aeg enda ja kõigi jagamist. See tähendab seda, et julgetakse öelda välja see, mida mõeldakse ning julgetakse ennekõike oma väärtuste ja põhimõtete järgi elada.
#000024
Te tead, et kõik ei hinda seda, kui omi mõtteid ja tundeid jagad, kuid need, kelle jaoks olete oluline, hindavad seda kõrgelt.
#000025
Oskus näidata empaatiat, mis hõlmab ka teiste inimeste mõtete ja tunnete mõistmist, aitab teil teistega ühenduda. Teiste hindamise või sildistamise asemel töötate kõvasti selle nimel, et asju nende silmade läbi näha.
#000026
Empaatia ei tähenda tingimata teise inimese vaatepunktiga nõustumist. Pigem on see püüdmine mõista, miks teine nii mõtleb – see võimaldab teil luua sügavamaid, omavahel rohkem seotud suhteid.
#000027
Empaatiavõime on treenitav oskus – juhtimisinstrument.
#000028
Kõik inimesed ihkavad tunnustust. Kui kiidate teisi, rahuldate selle iha ja tekitate protsessis usaldust.
#000029
Kõik algab sellest, kui keskendute teiste headele külgedele, jagades konkreetselt seda, mida hindate, inspireerite neid olema iseenda parim versioon.
#000030
Negatiivsel tagasisidel on suur potentsiaal kahjustada teiste tundeid. Seda mõistes oskate ümber kujundada kriitika konstruktiivseks tagasisideks, nii et adressaat peab seda kasulikuks, mitte kahjulikuks.
#000031
Et öelda: “mul on kahju” – selleks on vaja jõudu ja julgust. See näitab alandlikkust, tugevust, kvaliteeti, mis tõmbab loomulikult teisi teie juurde.
#000032
Emotsionaalne intelligentsus aitab teil mõista, et vabandamine ei tähenda alati, et eksite. See tähendab, et väärtustatakse oma suhet rohkem kui oma ego.
#000033
Hoides kinni pahameelest on nagu noa jätmine haava sisse. Kuigi teine osapool liigub oma eluga edasi, ei anna teie endale kunagi võimalust paraneda.
#000034
Andestades ja unustades takistate teiste poolt põhjustatud emotsioonide pantvangis olemist – see võimaldab teil edasi liikuda.
#000035
Tänapäeval on tavaline, et inimesed rikuvad kokkuleppeid või kohustusi. Mõne kokkuleppe rikkumine teeb ehk vähem kahju, kui teine, kuid kui teil on kombeks oma sõna pidada – nii suurtes kui ka väikestes asjades – kasvab teil usaldusväärne ja tugev maine.
#000036
Üks suurimaid viise, kuidas teiste emotsioone positiivselt mõjutada, on neid aidata.
#000037
Enamik inimesi ei hooli tegelikult sellest, kus koolis olete käinud või mille lõpetanud, ega isegi teie varasematest saavutustest. Kuidas on aga hetkedega, mida olete nõus oma igapäevasest graafikust välja võtma, et neid kuulata või aidata? Teie valmisolek olla olemas ja aidata loovad usalduse ja inspireerivad teisi järgima teie eeskuju.
#000038
12. Te kaitsete end emotsionaalse sabotaaži eest.
Mõistate, et emotsionaalsel intelligentsusel on ka tume külg – näiteks kui indiviidid üritavad manipuleerida teiste emotsioonidega isikliku tegevuskava edendamiseks või mõnel muul isekal põhjusel.
#000039
Ja sellepärast jätkate oma emotsionaalse intelligentsuse arendamist – et kaitsta ennast siis, kui nad seda teevad.
#000040
Individuaalne coaching on mõjusaim vahend: selguse saamiseks, karjääri planeerimiseks või muutuseks, isiklikuks arenguks, muutuste ja keeruliste olukordadega toimetulemiseks, teadlikkuse ja enesekindluse kasvatamiseks.
#000042
Sotsiaalkindlustusameti ohvriabi ja ennetusvaldkonna arengupäev / 2021
#000044
Elektrilevi koolitus “Avalik esinemine – esinemisoskused ja eneseväljendus, ladusa intervjuu andmine”
#000046
Täname, et liitusite meie uudiskirjaga.
#000047